Tu COVID ded
Health i anaonsem tu moa ded blong COVID.
Bruno Leingkone, Health Minista i mekem anaonsmen ia long tete.
Minista Leingkone i talem se ded ia hemi tu woman.
“Wan i kat 59 mo wan nara wan hemi 76 yia; Tufala i kat sik vinis, wan i kat sik long asthma(Shotwin) mo nara wan i kat sik long heart,” Minista Leingkone i talem.
Minista Leingkone i talem se tufala i no bin tekem stik.
Vanuatu i rikodem six ded sins komuniti outbreak long March.
“Ministry blong Health i awea tu se i kat sam ded tu we i stap hapen long ol komuniti be i nogat rikod,” Minista Leingkone i talem.
“Hemia from plante pipol i no kam mo tes mo tekem stik.”
Long lates health ripot, 75 percent oli rikava long COVID.
Minista Leingkone i talem se 4141 pipol oli rikava aot long 5502 kes sins January.
Hemi talem se ol aktiv kes naoia hemi 1357.
31 kes i rikod long las 24 haoa.
31 long Shefa mo Sanma i kat zero. Tu i stap long kritikol kondisen.
swh_Latn tpi_Latn tpi_Latn kmb_Latn tpi_Latn tpi_Latn eng_Latn tpi_Latn tpi_Latn tpi_Latn tpi_Latn tuk_Latn tpi_Latn tpi_Latn